Στο Ν. 3852/2010 (ΦΕΚ 87/τ. Α'/07-06-2010) (Καλλικράτης) διαβάζουμε:

**Άρθρο 100**

**Προγραμματικές Συμβάσεις**

1.α. Για τη μελέτη και εκτέλεση έργων και προγραμμάτων ανάπτυξης μιας περιοχής, καθώς και για την παροχή υπηρεσιών κάθε είδους, οι δήμοι, οι περιφέρειες, οι σύνδεσμοι δήμων, οι Περιφερειακές Ενώσεις Δήμων, η Κεντρική Ένωση Δήμων Ελλάδας και η Ένωση Περιφερειών, τα νομικά πρόσωπα δημοσίου δικαίου, τα οποία συνιστούν ή στα οποία συμμετέχουν οι προαναφερόμενοι φορείς, καθώς και Ν.Π.Ι.Δ. στα οποία συμμετέχουν ή συνιστούν η Κεντρική Ένωση Δήμων Ελλάδας και η Ένωση Περιφερειών, οι δημοτικές επιχειρήσεις ύδρευσης και αποχέτευσης, τα δημοτικά και περιφερειακά ιδρύματα, **καθώς και κοινωφελή ιδρύματα** και κληροδοτήματα και τα ιδρύματα τριτοβάθμιας εκπαίδευσης, στα οποία περιλαμβάνονται και τα τεχνολογικά εκπαιδευτικά ιδρύματα, **μπορούν να συνάπτουν προγραμματικές συμβάσεις με το Δημόσιο**, **μεταξύ τους ή και με φορείς του δημόσιου τομέα** **της παρ. 6 του άρθρου 1 του ν. 1256/1982, μεμονωμένα ή από κοινού**. Στις προγραμματικές συμβάσεις, που μετέχει το Δημόσιο, μπορεί να εκπροσωπείται και από τον Γενικό Γραμματέα της Αποκεντρωμένης Διοίκησης στην οποία εκτελείται η προγραμματική σύμβαση. Οι ανωτέρω συμβάσεις υπόκεινται στον προσυμβατικό έλεγχο νομιμότητας του Ελεγκτικού Συνεδρίου σύμφωνα με τη σχετική νομοθεσία.

β. Στις προγραμματικές συμβάσεις επιτρέπεται και η συμμετοχή επιχειρήσεων των Ο.Τ.Α., σύμφωνα με την κείμενη νομοθεσία, Κέντρων Επαγγελματικής Κατάρτισης (Κ.Ε.Κ.) με οποιαδήποτε νομική μορφή και αν λειτουργούν, των Περιφερειακών Ταμείων Ανάπτυξης, επιμελητηρίων, επιστημονικών φορέων δημοσίου δικαίου, Ερευνητικών Πανεπιστημιακών Ινστιτούτων (Ε.Π.Ι.), συνεταιρισμών, ενώσεων συνεταιρισμών και εργοδοτικών και εργατοϋπαλληλικών ενώσεων. Με απόφαση των Υπουργών Οικονομικών, Οικονομίας, Ανταγωνιστικότητας και Ναυτιλίας και Εργασίας και Κοινωνικής Ασφάλισης μπορεί να επιτρέπεται και η συμμετοχή τραπεζών και πιστωτικών ιδρυμάτων.

**γ. Είναι επιτρεπτή η σύναψη προγραμματικών συμβάσεων μεταξύ των φορέων της περίπτωσης α΄ και κοινωφελών ιδρυμάτων, καθώς και κληροδοτημάτων που επιδιώκουν κοινωφελείς σκοπούς.** Κατά την εκτέλεση των προγραμματικών συμβάσεων που συνάπτουν, θεωρούνται φορείς κατασκευής του έργου κατά την έννοια του άρθρου 3 του ν. 1418/1984 (ΦΕΚ 23 Α΄), όπως ισχύει, και εκτελούν τις συμβάσεις αυτές με τα προβλεπόμενα στις περιπτώσεις ε΄, στ΄ και ζ΄ του ίδιου άρθρου όργανα και υπηρεσίες που συνιστούν με αποφάσεις των διοικητικών τους συμβουλίων.

2.α. Στις προγραμματικές συμβάσεις απαραίτητα ορίζονται το αντικείμενο της σύμβασης, ο σκοπός και το περιεχόμενο των μελετών, των έργων, των προγραμμάτων ή των υπηρεσιών, ο προϋπολογισμός τους, τα δικαιώματα και οι υποχρεώσεις των συμβαλλομένων, το χρονοδιάγραμμα εκτέλεσης της σύμβασης, οι πόροι από τους οποίους θα καλυφθούν οι αναλαμβανόμενες οικονομικές υποχρεώσεις και η διάρκεια της σύμβασης.

Επίσης ορίζεται το όργανο παρακολούθησης της εφαρμογής της και οι αρμοδιότητές του, καθώς και ρήτρες σε βάρος του συμβαλλομένου που παραβαίνει τους όρους της προγραμματικής σύμβασης.

β. Με την προγραμματική σύμβαση επίσης ορίζεται ο συμβαλλόμενος, στον οποίο μπορεί να ανατεθεί η διαχείριση, εκμετάλλευση και συντήρηση των έργων του προγράμματος μετά την ολοκλήρωσή του, εφόσον προβλέπεται αντίστοιχο στάδιο.

γ. Αν ο συμβαλλόμενος σε προγραμματική σύμβαση αναθέσει σε τρίτον τη διαχείριση, εκμετάλλευση και συντήρηση των έργων αυτών, η ανάθεση γίνεται σύμφωνα με τη νομοθεσία που διέπει τον κατά τη σύμβαση υπόχρεο συμβαλλόμενο.

3. Οι συμβαλλόμενοι φορείς για την εκτέλεση των προγραμματικών συμβάσεων μπορεί να χρηματοδοτούνται από το Πρόγραμμα Δημοσίων Επενδύσεων μέσω προγραμμάτων συγχρηματοδοτούμενων από την Ευρωπαϊκή Ένωση ή προγραμμάτων που χρηματοδοτούνται αμιγώς από εθνικούς πόρους, τον Τακτικό Προϋπολογισμό ή άλλα εθνικά ή περιφερειακά προγράμματα, καθώς και από τους προϋπολογισμούς των συμβαλλόμενων φορέων. Είναι δυνατή η χρηματοδότηση των συμβαλλομένων και από φορείς του δημόσιου τομέα που δεν μετέχουν στην προγραμματική σύμβαση.

4. Για την εκτέλεση των προγραμματικών συμβάσεων και στο πλαίσιο των συμφωνούμενων δικαιωμάτων και υποχρεώσεων των συμβαλλόμενων οργανισμών και φορέων, επιτρέπεται η απασχόληση προσωπικού του ενός συμβαλλομένου στον άλλον, καθώς και η παραχώρηση της χρήσης ακινήτων, εγκαταστάσεων, μηχανημάτων και μέσων.

5. Εφόσον τα προβλεπόμενα στην προγραμματική σύμβαση έργα, προγράμματα και υπηρεσίες είναι πολιτιστικού χαρακτήρα, όπως η ανάδειξη, προστασία και συντήρηση μνημείων, οι παρεμβάσεις σε διατηρητέα ή παραδοσιακά κτίρια και οικισμούς, η διάσωση και διάδοση στοιχείων του πολιτισμού, η ανέγερση και λειτουργία χώρων πολιτισμικών λειτουργιών, η υποστήριξη δραστηριοτήτων και εκδηλώσεων που αφορούν την επιστήμη, τα γράμματα και τις τέχνες, συμμετέχει, ως συμβαλλόμενος, το Υπουργείο Πολιτισμού. Η προγραμματική σύμβαση καλείται «προγραμματική σύμβαση πολιτισμικής ανάπτυξης». Το τέλος ανταποδοτικού χαρακτήρα που μπορεί να επιβληθεί, σύμφωνα με τις κείμενες διατάξεις, για τη χρηματοδότηση έργων, εργασιών, προγραμμάτων και υπηρεσιών της προγραμματικής σύμβασης, καλείται «Πολιτιστικό Τέλος».

6. Δήμοι, σύνδεσμοι, περιφέρειες και νομικά πρόσωπα δημοσίου δικαίου της Τοπικής Αυτοδιοίκησης πρώτου και δεύτερου βαθμού μπορούν να συμβάλλονται μεταξύ τους για την παροχή υπηρεσιών με αντικείμενο τη βεβαίωση και είσπραξη τελών, δικαιωμάτων, εισφορών και προστίμων. Στις περιπτώσεις αυτές, οι αποφάσεις των αρμοδίων οργάνων των συμβαλλόμενων φορέων για τη συμμετοχή τους σε συγκεκριμένη σύμβαση, λαμβάνονται με την απόλυτη πλειοψηφία του συνόλου των μελών τους. Οι συμβαλλόμενοι φορείς μπορεί να χρηματοδοτούνται για την εκτέλεση των συμβάσεων της παραγράφου αυτής και από τον Κρατικό Προϋπολογισμό ή το πρόγραμμα δημόσιων επενδύσεων ή τους προϋπολογισμούς άλλων φορέων του δημόσιου τομέα.

Από τα παραπάνω, οι ΟΕΒ αποτελούν δημόσιους φορείς και αναφορικά με το προηγούμενο άρθρο 100 του Ν. 3852/2010, εντάσσονται στα ιδρύματα κοινωφελή, κατά μια εκδοχή.

Αν πάμε λοιπόν στα κοινωφελή ιδρύματα, εκεί θα δούμε τα εξής:

**ΙΔΡΥΜΑΤΑ ΚΟΙΝΩΦΕΛΟΥΣ ΣΚΟΠΟΥ**

**2. ΝΟΜΙΚΟ ΠΛΑΙΣΙΟ**

Η σύσταση και λειτουργία των ιδρυμάτων κοινωφελούς σκοπού διέπεται από τις διατάξεις του Ν. 2039/1939 [όπως τροποποιήθηκε με το Ν. 2386/1996] που διατηρήθηκε σε ισχύ με το άρθρο 101 του Εισ.Ν.Α.Κ. σε συνδυασμό και με το άρθρο 119 του Εισ.Ν.Α.Κ.. Ο παραπάνω νόμος εισάγει ειδικότερη ρύθμιση έναντι του δικαίου του Αστικού Κώδικα με αποτέλεσμα πολλές διατάξεις του Κώδικα δεν βρίσκουν έδαφος εφαρμογής.

Το εδάφιο 1 του άρθρου 95 του Ν. 2039/1939, με τον τίτλο «έννοια και σύστασις κοινωφελών ιδρυμάτων» ορίζει επί λέξει ότι : «περιουσία διατιθέμενη δια πράξεως εν ζωή ή δια διατάξεως τελευταίας βουλήσεως προς εκπλήρωσιν εις το διηνεκές η εφ' ωρισμένην διάρκειαν χρόνου κοινωφελούς σκοπού εκ των εν άρθρ. 1 του παρόντος, η εκτέλεσις του οποίου ανατίθεται δια συστατικής πράξεως εις φυσικά πρόσωπα [κληρονόμους, κληροδόχους η εκτελεστές] η συνιστώμενα το πρώτον νομικά πρόσωπα η υφιστάμενα τοιαύτα, οριζομένου όμως κατά την τελευταίαν περίπτωσιν ιδίου τρόπου διοικήσεως, συνιστά ίδρυμα διοικούμενον κατά τα εν τη συστατική πράξει οριζόμενα».

Με το άρθρο 2&2 του α.ν. 2039/1939 αναγνωρίζεται ο ενδοτικός χαρακτήρας μέρους των διατάξεων του νόμου αυτού, αφού ορίζεται ότι οι διατάξεις του ισχύουν «επικουρικώς», δηλαδή εφόσον η συστατική πράξη δεν προβλέπει για τα αυτά θέματα «εν όλω ή εν μέρει», ή δεν βρίσκεται σε αντίθεση με τις διατάξεις «δημοσίας τάξεως» του νόμου. Κατά συνέπεια το Κράτος δέχεται καταρχήν κάθε κοινωφελή σκοπό, τον οποίο ο διαθέτης ή ο δωρητής εκλέγει μέσα στα όρια της δημόσιας τάξης και ότι μεριμνά για την εκτέλεση του.

Επειδή ο παραπάνω νόμος δεν καθορίζει ποιες διατάξεις του είναι δημόσιας τάξης, αναγκαστικά το συνάγει ο δικαστής από τον γενικότερο σκοπό ή το συμφέρον που εξυπηρετεί η σχετική διάταξη.

**3. ΕΝΝΟΙΑ ΚΟΙΝΩΦΕΛΟΥΣ ΣΚΟΠΟΥ**

Το άρθρο 1 του Ν. 2039/1939, με τον τίτλο «έννοια κοινωφελούς σκοπού» ορίζει επί λέξει ότι: κοινωφελής σκοπός κατά την έννοιαν του παρόντος, είναι κατ' αντίθεσιν προς τον ιδιωτικόν πάς κρατικός θρησκευτικός, φιλανθρωπικός, εν γένει δ' επωφελής εις το κοινόν εν όλω ή εν μέρει σκοπός. Η απαρίθμηση των κοινωφελών σκοπών στο παραπάνω άρθρο είναι ενδεικτική και μπορεί να ερμηνευτεί ανάλογα με τις περιστάσεις. Ειδικότερα σε μια προσπάθεια ερμηνείας των περιπτώσεων κοινωφελών σκοπών μπορούν να λεχθούν τα εξής:

Α…………………………….

Β.……………………………

Γ.……………………………

**Δ. Σκοπός «εν γένει επωφελής εις το κοινόν εν όλω ή εν μέρει»**

Με την παραπάνω διατύπωση ο νομοθέτης επισημαίνει ότι ο κοινωφελής σκοπός πρέπει να ωφελεί το κοινωνικό σύνολο χωρίς να αποκλείεται ο περιορισμός των ωφελουμένων από το ίδρυμα προσώπων. Έτσι ο κύκλος των ωφελουμένων προσώπων μπορεί να περιορίζεται:

1. σε ορισμένη περιοχή [κριτήριο εντοποιότητας] π.χ. το «Ίδρυμα υποτροφιών Π.& Μ. Γεωργίλη» έχει σκοπό τη χορήγηση υποτροφιών «εις τους αρίστους αποφοίτους του γυμνασίου Καρδάμυλων Χίου»
2. σε ορισμένο οργανισμό π.χ. το «Ίδρυμα Καρόλου και Αμαλίας Αρλιώτη» έχει σκοπό την παροχή υποτροφιών σε «τέκνα υπαλλήλων της Εθνικής Κτηματικής Τραπέζης της Ελλάδος, ως και των υπαλλήλων της αυτής Τραπέζης επί τω τέλει επιμορφώσεως τούτων εν τω τραπεζιτικώ κλάδω»
3. σε συγγενείς του ιδρυτή π.χ. το «Ίδρυμα Ε. Θ. Παπανικολάου» έχει σκοπό την παροχή υποτροφιών «εις αριστούχους νέους εκλεγόμενους μεταξύ των συγγενών του ιδρυτή και τούτων μη υπαρχόντων εις αριστούχους νέους εκλεγόμενους μεταξύ των καταγομένων εκ της ιδιαιτέρας πατρίδας αυτού.

Η βούληση του διαθέτη ή του δωρητή είναι κατοχυρωμένη νόμιμα ως προς τον κοινωφελή σκοπό στον οποίο αποβλέπει και ως προς τον τρόπο που θα εκτελεστεί αυτός, εφ' όσον όμως ο σκοπός και οι όροι αυτοί δεν έρχονται σε αντίθεση προς τη δημόσια τάξη και τους κανόνες της ηθικής που ισχύουν κατά την κοινή αντίληψη και η συγκεκριμένη περιουσία είναι απαλλαγμένη από την οιαδήποτε εξουσία του ιδρυτή [βλ. ΕφΑθ 824/1997 και 605/2008 ΓΝΜΔ ΝΣΚ δημοσιευμένες στην τράπεζα νομικών πληροφοριών Νόμος].

Εξ άλλου, από το πνεύμα των περί διαθήκης διατάξεων του κληρονομικού δικαίου (1710 έως 1715 και 1784 του ΑΚ), αλλά και εκείνης (της διατάξεως) του άρθρου 173 του ΑΚ, καθώς επίσης, και της γενικότερης αρχής που αναδύεται από τις διατάξεις αυτές σχετικά με την κατοχύρωση της ελευθερίας του διαθέτη προς διάθεση της περιουσίας του και εξάρσεως του προσώπου του διαθέτη προκύπτει, ότι η ερμηνεία της διαθήκης και η με τον τρόπο αυτό ανεύρεση εκείνου το οποίο πράγματι εννοούσε ο διαθέτης, πρέπει να γίνεται με βάση τις αντιλήψεις του διαθέτη, με την προϋπόθεση ότι οι αντιλήψεις αυτές, δηλαδή το ατομικό νόημα του διαθέτη, βρίσκουν, έστω και ασθενές, έρεισμα στο γράμμα της διαθήκης (ΑΠ 678/1993 ό.π., ΕΑ 7093/1982 ΕλλΔνη 24.480. Μπαλή: Γεν. Αρχαί § 88 και Κληρ. Δίκαιο § 80, Λιτζερόπουλος: Στοιχεία Κληρ. Δικαίου § 169 επ., του αυτού στον τιμητικό τόμο Αρείου Πάγου, σελ. 507 επ., Σταθόπουλου περί της μεθόδου ερμηνείας της δηλώσεως βουλήσεως, ανάτυπο εκ του Νέου Δικαίου 1969 σελ. 64 επ.. 72) ενώ είναι αδιάφορη η αντικειμενική έννοια με την οποία θα αντιλαμβανόταν τη δήλωση του διαθέτη οι τρίτοι κατά τη συναλλακτική πίστη, δηλαδή σύμφωνα με το άρθρο 200 του ΑΚ. το οποίο δεν έχει εφαρμογή στην ερμηνεία διαθηκών (ΑΠ 474/1978 ΝοΒ 27.211, ΕΑ 8407/1980 ό.π.).

Η βούληση του διαθέτη ή του δωρητή είναι κατοχυρωμένη νόμιμα ως προς τον κοινωφελή σκοπό στον οποίο αποβλέπει και ως προς τον τρόπο που θα εκτελεστεί αυτός, εφ' όσον όμως ο σκοπός και οι όροι αυτοί δεν έρχονται σε αντίθεση προς τη δημόσια τάξη και τους κανόνες της ηθικής που ισχύουν κατά την κοινή αντίληψη και η συγκεκριμένη περιουσία είναι απαλλαγμένη από την οιαδήποτε εξουσία του ιδρυτή [βλ. ΕφΑθ 824/1997 και 605/2008 ΓΝΜΔ ΝΣΚ δημοσιευμένες στην τράπεζα νομικών πληροφοριών Νόμος].

Εξ άλλου, από το πνεύμα των περί διαθήκης διατάξεων του κληρονομικού δικαίου (1710 έως 1715 και 1784 του ΑΚ), αλλά και εκείνης (της διατάξεως) του άρθρου 173 του ΑΚ, καθώς επίσης, και της γενικότερης αρχής που αναδύεται από τις διατάξεις αυτές σχετικά με την κατοχύρωση της ελευθερίας του διαθέτη προς διάθεση της περιουσίας του και εξάρσεως του προσώπου του διαθέτη προκύπτει, ότι η ερμηνεία της διαθήκης και η με τον τρόπο αυτό ανεύρεση εκείνου το οποίο πράγματι εννοούσε ο διαθέτης, πρέπει να γίνεται με βάση τις αντιλήψεις του διαθέτη, με την προϋπόθεση ότι οι αντιλήψεις αυτές, δηλαδή το ατομικό νόημα του διαθέτη, βρίσκουν, έστω και ασθενές, έρεισμα στο γράμμα της διαθήκης (ΑΠ 678/1993 ό.π., ΕΑ 7093/1982 ΕλλΔνη 24.480. Μπαλή: Γεν. Αρχαί § 88 και Κληρ. Δίκαιο § 80, Λιτζερόπουλος: Στοιχεία Κληρ. Δικαίου § 169 επ., του αυτού στον τιμητικό τόμο Αρείου Πάγου, σελ. 507 επ., Σταθόπουλου περί της μεθόδου ερμηνείας της δηλώσεως βουλήσεως, ανάτυπο εκ του Νέου Δικαίου 1969 σελ. 64 επ.. 72) ενώ είναι αδιάφορη η αντικειμενική έννοια με την οποία θα αντιλαμβανόταν τη δήλωση του διαθέτη οι τρίτοι κατά τη συναλλακτική πίστη, δηλαδή σύμφωνα με το άρθρο 200 του ΑΚ. το οποίο δεν έχει εφαρμογή στην ερμηνεία διαθηκών (ΑΠ 474/1978 ΝοΒ 27.211, ΕΑ 8407/1980 ό.π.).

**4. ΙΔΡΥΜΑ ΚΟΙΝΩΦΕΛΟΥΣ ΣΚΟΠΟΥ**

 Για να χαρακτηριστεί ένα ίδρυμα ως κοινωφελές, πρέπει η κοινωφέλεια ν' αποτελεί, κατά το καταστατικό του, επιδίωξη του αφενός άμεση και αφετέρου όχι παρεμπίπτουσα ή συμπτωματική.

Κατά την έννοια του ΑΝ 2039/1939, που εξαρτά σοβαρότατες συνέπειες από τον χαρακτηρισμό ενός ιδρύματος ως κοινωφελούς, ένα ίδρυμα χαρακτηρίζεται ως κοινωφελές από τις καταστατικές του επιδιώξεις και όχι από τους σκοπούς, στους οποίους πρόσκαιρα, παρεμπιπτόντως και συμπτωματικά μόνον αποβλέπει.

Γίνεται δεκτό ότι η επιδίωξη κέρδους δεν αλλοιώνει τον κοινωφελή χαρακτήρα ενός ιδρύματος, όταν το αντάλλαγμα, που τυχόν καταβάλλεται για τις υπηρεσίες που παρέχει, καλύπτει δαπάνες της λειτουργίας του [ΟλΣτΕ 1004/1962, ΝοΒ 12, 421].

Ο α.ν. 2039/1939 εξαρτά σοβαρές συνέπειες από το χαρακτηρισμό ενός ιδρύματος ως κοινωφελούς, εισάγοντας εποπτεία του δημοσίου στα κοινωφελή ιδρύματα αλλά και φορολογικές ελαφρύνσεις των περιουσιών που διατίθενται για τη σύσταση τους.